3 straipsnis.

1. Be informacijos, nurodytos 2002 m. liepos 3 d. Aviacijos įstatymo (toliau – Įstatymas) 192 straipsnio 3 dalyje, prašyme nurodoma: 1) prašymą teikiančio oro vežėjo pavadinimas ir jo buveinės adresas; 2) planuojama oro susisiekimo paslaugų teikimo pradžios data ir trukmė; 3) oro susisiekimo paslaugų pobūdis (skrydžiai visus metus ar sezoniniai skrydžiai, tiesioginiai ar jungiamieji); 4) planuojama skrydžio į prašymą įtrauktu maršrutu arba zonoje trukmė; 5) orlaivio, skirto prašyme nurodytoms oro susisiekimo paslaugoms teikti, didžiausias keleivių krėslų skaičius (keleivinio oro transporto) arba krovumas (gabenant krovinius arba paštą); 6) oro vežėjo pažymėjime nurodytas prašymą teikiančio oro vežėjo orlaivių, kuriuos bus galima naudoti teikiant prašyme nurodytas oro susisiekimo paslaugas, skaičius; 7) jei taikoma, prašymą teikiančio oro vežėjo pagal sutartį dėl maršruto nuomojamų orlaivių su įgula, kuriuos bus galima naudoti teikiant prašyme nurodytas oro susisiekimo paslaugas, skaičius; 8) informacija apie galimybę skrendant orlaiviu, naudojamu prašyme numatytoms oro susisiekimo paslaugoms teikti, gauti informaciją lenkų kalba; 9) planuojamas mokesčio dydis už oro susisiekimo paslaugas prašyme numatytais maršrutais arba zonose taikomais tarifais į vieną pusę, išreikštais PLN; 10) paslaugos, kurias apima kiekvienas iš 9 skirsnyje nurodytų tarifų, ir papildomos mokamos paslaugos bei už kiekvieną iš šių papildomų paslaugų mokėtinas mokestis; 11) keleivių vietų (keleivinio oro transporto atveju) arba vietos kroviniui (gabenant krovinius arba paštą) pardavimo būdas, įskaitant informaciją apie tai, ar asmuo, įsigyjantis šiame prašyme numatytą oro susisiekimo paslaugą, gali būti aptarnaujamas lenkų kalba; 12) reguliariojo arba nereguliariojo oro susisiekimo su konkrečia šalimi paslaugoms vystyti jau investuotų išteklių suma ir pobūdis, jei buvo investuota; 13) prašyme numatytais maršrutais arba zonose jau perskraidintų keleivių skaičius ir skrydžių per savaitę skaičius skrydžių sezonu prieš sezoną, kurio metu pateiktas prašymas, jei oro vežėjas tokias paslaugas jau teikė. 2. Be dokumentų, nurodytų Įstatymo 192 straipsnio 4 dalyje ir 192a straipsnio 3 dalyje, kuriuos turi pridėti ne Lenkijoje įsisteigusieji oro vežėjai, pridedami ir: 1) oro vežėjo pažymėjimo ir susijusios skrydžių vykdymo specifikacijos, prašymą teikiančiam oro vežėjui išduotų kompetentingos aviacijos institucijos valstybėje, kurioje oro vežėjas yra registruotas, kopijos; 2) sutarties dėl maršruto, sudarytos su kitu oro vežėju dėl orlaivio su įgula nuomos, kopija ir oro vežėjo, iš kurio pagal sutartį nuomojamas orlaivis, oro vežėjo pažymėjimo ir susijusios skrydžių vykdymo specifikacijos kopijos, jei planuojami skrydžiai pagal tokią sutartį; 3) aktuali vidaus valdymo ataskaita, parengta ne vėliau kaip prieš tris mėnesius iki prašymo pateikimo, ir, jei įmanoma, finansinė ataskaita už praėjusius finansinius metus kartu su audito ataskaita, jei atlikti auditą reikalaujama pagal finansinėms ataskaitoms taikomus apskaitos standartus ar kitas specialias su finansinėmis ataskaitomis susijusias nuostatas; 4) patvirtinimas, kad aviacinės veiklos mokestis, nurodytas Įstatymo 26a straipsnio 1 dalies 4 skirsnyje, yra sumokėtas.